পদে পদে অসুৰক্ষিত নাৰীৰ বাবে ৰাজনৈতিক, সামাজিক ন্যায় আৰু স্বাধীনতা এতিয়াও বহুদূৰ। সেয়াই যেন প্ৰতিফলিত হৈছে দিল্লী আৰক্ষীৰ শেহতীয়া সমীক্ষাত। দেশৰ ৰাজধানী চহৰখনতেই সুৰক্ষিত নহয় নাৰী। দিল্লীত প্ৰত্যেক চাৰি ঘণ্টাত ধৰ্ষিতা হয় এগৰাকীকৈ মহিলা। মহিলাৰ বাবে অসুৰক্ষিত বুলি সততে সমালোচিত দেশৰ ৰাজধানী চহৰখনত নাৰীজনিত অপৰাধ ক্ৰমাত বৃদ্ধি হোৱা বুলি দিল্লী আৰক্ষীৰ বাৰ্ষিক সমীক্ষাত প্ৰকাশ পোৱাত স্বাভাৱিকতে উদ্বিগ্ন হৈ পৰিছে সকলো।
